In nomine sanctæ  individuæ Trinitatis. Notum esse volumus præsentibus  futuris, ad quorum notitiam res illa pertinere videbitur, quoniam ego Gaufredus Andegavensis Episcopus, unà cum filiis  fratribus nostris beati Mauricii Canonicis, pacem  concordiam fecimus cum Petro Trenorciensi Abbate ac monachis suis, super Ecclesiis Doadi castelli, de quibus adversùm nos diuturnam querimoniam habuerant: quæ pax hujusmodi est. Siquidem supradicti monachi clamorem suum contra nos super eisdem Ecclesiis ad aures Domini Papæ Urbani, cùm esset Andegavis, detulerunt dicentes, præfatas Ecclesias Ecclesiæ suæ juris ex regali dono antiquitùs exstitisse: cujus donationis chartam præ manibus habebant. Unde jubente Papâ statuto die, Turonis in judicium convenimus ante Judices ad ipso Papâ delegatos; videlicèt Hugonem Lugdunensem,  Radulfum Turonensem, Guidonem Viennensem,  Hildebertum Bituricensem Archiepiscopos,  Brunonem Signiensem, Hoëllum Cenomannensem Episcopos,  Guilelmum electum in Arvernensem Episcopum:  Adalbertum  Teuthonem Cardinales, aliósque complures. Auditis ergo utrisque partibus cùm Judices ad dandam sententiam surrexissent, ante ipsius judicii prolationem, mediantibus eisdem Judicibus pax  concordia hæc facta est. Videlicèt ut quicquid in præfatis Ecclesiis sive ex jure, sive ex possessione habebamus, aut alii à nobis, totum ex integro Ecclesiæ S. Philiberti  monachis suis traderemus  concederemus. Quod  fecimus: salvâ tamen subjectione  reverentiâ Andegavensis Episcopi,  ministrorum ejus,  justis consuetudinibus quas in aliis parrœchialibus Ecclesiis habere videtur. Habebamus autem tunc temporis in eisdem Ecclesiis, calumpniantibus tamen præfatis monachis, ut à nobis  per nos quicumque ibi essent Canonici constituerentur  investirentur,  nobis tanquam capiti suo subjicerentur,  obtemperarent. Hoc ergo eis concessimus, eo tenore, ut ipsi monachi Canonicis nostris per singulos annos in festo sancti Mauricii viginti solidos Andegavensis monetæ censualiter reddant: ob memoriam videlicèt concessionis nostræ,  tuitionis perpetuæ,  mutuæ ad invicem concordiæ. Hoc autem supradictæ Ecclesiæ monachis ex concessione nostrâ licebit, ut post mortem uniuscujusque Canonicorum qui ad præsens vivunt, monachos quo eis placuerit numero substituant, aut in proprio retineant. Hoc autem ut firmius maneat, scripto mandari jussimus, quod manibus nostris firmavimus, aliísque firmandum tradidimus. Si autem aliqua persona magna vel parva (quod absit) huic nostræ constitutioni calumniam inferre temptaverit, iram Dei  Sanctorum ejus incurrat,  calumnia ejus irrita permaneat,  à sanctæ Ecclesiæ gremio eliminetur, quousque ad emendationem veniat. Signum † Marbodi Archidiaconi  Episcopi Redonensis. S. † Garnerii Archidiaconi. S. † Gaufredi Episcopi. S. † Wilelmi Archidiaconi. S. Goffredi Martini Decani. S. Huberti Præcentoris. S. Herberti Canonici. S. Goffredi Canonici. S. Wilelmi Canonici. S. Alberici Canonici,  capellani. S. Vvilelmi Canonici. Data Andegavis anno M. XCVI. Indictione IIII. Nonis Aprilis, feriâ VII. ante Palmas, IX. anno Urbani II. Papæ, Filippo Rege regnante, Fulcone Comite Andegavensi. Scriptum in sigillo figuræ ovalis, SANCTUS MAURILIUS ANDEGAVENSIS EPISCOPUS. Et ipse S. Maurilius in eodem est expressus, dextrâ erectâ quasi benedicens, sinistrâ pedum pastorale gestans.